'ओम शांति ओम' में शाहरुख़ पर एक गाना फ़िल्माया गया है जिसमें उन्होंने शर्ट उतारी है और ये गाना ख़ासी धूम मचा रहा है.

फ़िल्म की म्यूज़िक रिलीज़ के अवसर पर पत्रकारों के सवालों का जवाब देते हुए इस गाने के बारे में शाहरुख़ ने कहा, "मुझे डाइट नियंत्रित करनी पड़ी और कसरत भी करनी पड़ी. अब मुझे बहुत अच्छा महसूस हो रहा है. सलमान खान और ऋतिक रोशन ने बहुत सहयोग किया. शूटिंग शुरू करने से पहले मैने उन्हें अपनी तस्वीरें दिखाई थी. दोनों का कहना था कि मैं अच्छा लग रहा हूँ लेकिन अभी सुधार की ज़रूरत है."

शाहरुख़ ने बताया कि 'ओम शांति ओम' का मुख्य आकर्षण ये है कि इसमें 70 के दौर को पर्दे पर उतारने की कोशिश की गई है और प्रोड्यूसर होने के नाते ये उनकी उपलब्धि है.

'ओम शांति ओम' शाहरुख़ खान की होम प्रोडक्शन है.

'ओम शांति ओम'



समाचार एजेंसियों के अनुसार फ़िल्म के बारे में शाहरुख ने बताया, "फ़िल्म पुनर्जन्म की कहानी है. 70 के दशक का ओम संघर्ष करता एक अभिनेता है जिसका नाम ओम प्रकाश मखीजा है जो अपनी जगह बनाने की जद्दोजहद में लगा है जबकि 2007 का ओम एक सुपरस्टार है, उसका नाम है ओम कपूर..वो सुपरस्टार है पर उस... अधिकतम 4000 वर्णों के लिए लेख जारी रखें:
में हुनर नहीं है."

फ़िल्म से उम्मीदों के बारे में शाहरुख़ का कहना था, "आप हमेशा सब लोगों को तो खुश नहीं कर सकते. ये फ़िल्म दीवाली पर रिलीज़ हो रही है. फ़िल्म में कॉमेडी है, ड्रामा है. निर्देशक फ़राह खान को संगीत की अच्छी समझ है. संगीत में विविधता है."

शाहरुख़ ने फ़िल्म में अपनी हीरोइन दीपीका की भी काफ़ी तारीफ़ की और कहा कि उनमें स्टार बनने के गुण हैं.

संजय लीला भंसाली की फ़िल्म 'साँवरिया' भी उसी दिन रिलीज़ हो रही है जिस दिन ओम शांति ओम रिलीज़ होगी.

साँवरिया पर शाहरुख़ बोले, "ओम शांति ओम के मुकाबले साँवरिया बड़ी फ़िल्म है. बिज़नेस के हिसाब से अच्छा होता अगर दोनों के रिलीज़ होने की तारीख़ एक नहीं होती. लेकिन यहाँ कोई प्रतिस्पर्धा नहीं है. दोनों फ़िल्मों को देखने के लिए बहुत से लोग हैं. संजय लीला भंसाली ने मुझे देवदास दी है जो मेरे करियर की अहम फ़िल्म है. रणबीर कपूर और सोनम से मैं बहुत प्यार करता हूँ. मैं दोनों फ़िल्मों के लिए प्रार्थना करूँगा. पर आख़िकर ओम शांति ओम मेरी फ़िल्म है."